สถานีวิทยุแห่งชาติจีน

สถานีวิทยุแห่งชาติจีน (; ย่อ: CNR; ) เป็นเครือข่ายวิทยุแห่งชาติของจีน มีสำนักงานใหญ่อยู่ในปักกิ่ง CNR เป็นหน่วยงานบริการวิทยุกระจายเสียงแห่งชาติของไชนามีเดียกรุป (หรือที่รู้จักกันในชื่อ "วอยซ์ออฟไชนา") ซึ่งเป็นของรัฐ

ประวัติศาสตร์
โครงสร้างพื้นฐานเริ่มต้นด้วยเครื่องส่งสัญญาณจากมอสโกเพื่อตั้งสถานีแห่งแรกที่เหยียนอาน (延安) โดยใช้สัญญาณเรียกขาน XNCR ("วิทยุจีนใหม่") สำหรับการออกอากาศ และเป็นสถานีวิทยุแห่งแรกที่ก่อตั้งโดยพรรคคอมมิวนิสต์จีนใน ค.ศ. 1940Miller, Toby (2003). Television: Critical Concepts in Media and Cultural Studies.  Routledge Publishing.  

ทางตะวันตกเป็นที่รู้จักในชื่อ สถานีวิทยุเหยียนอานซินหฺวา () ออกอากาศวันละสองชั่วโมง ส่วนในประเทศจีนมีชื่อว่า สถานีวิทยุกระจายเสียงเหยียนอานซินหฺวา ก่อตั้งขึ้นเมื่อวันที่ 30 ธันวาคม ค.ศ. 1940CNR website. "CNR website." CNR introduction. Retrieved on 2007-04-29.

วันที่ 25 มีนาคม ค.ศ. 1949 เปลี่ยนชื่อเป็น สถานีวิทยุกระจายเสียงชานเป่ย์ซินหฺวา () หลังย้ายออกจากเหยียนอาน จากนั้นเริ่มออกอากาศในเป่ย์ผิง (ชื่อเดิมของปักกิ่ง) ภายใต้ชื่อ สถานีวิทยุกระจายเสียงเป่ย์ผิงซินหฺวา () และในวันที่ 5 ธันวาคม ค.ศ. 1949 เป็นเวลาสองเดือนหลังก่อตั้งสาธารณรัฐประชาชนจีน สถานีวิทยุแห่งนี้ก็ได้รับการตั้งชื่ออย่างเป็นทางการว่า สถานีวิทยุกระจายเสียงประชาชนกลาง โดยสถานีนำเสนอรายการออกอากาศวันละ 15.5 ชั่วโมงครอบคลุมพื้นที่ส่วนใหญ่ของประเทศจีน

เหมา เจ๋อตงเน้นย้ำว่าพลเมืองทุกคนควรฟังวิทยุในวันที่ 5 พฤษภาคม ค.ศ. 1941 โดย "สำนักสื่อและกระจายเสียงกลาง" เป็นผู้ผลักดันให้โรงเรียน หน่วยทหาร และองค์การสาธารณะทุกระดับติดตั้งลำโพงสาธารณะขนาดใหญ่และเครื่องส่งสัญญาณวิทยุ ภายในทศวรรษ 1960 มีการติดตั้งลำโพงถึง 70 ล้านตัวซึ่งเข้าถึงประชากรในชนบทจำนวน 400 ล้านคน

สถานีวิทยุกระจายเสียงประชาชนกลางพัฒนาระบบการส่งสัญญาณแบบมีสาย ซึ่งเชื่อมต่อกับเสาโทรศัพท์ทั่วไปที่มีลำโพงแขวนอยู่ สถานีท้องถิ่นมักตั้งอยู่ในที่ตั้งอำเภอหรือในโรงงานและหน่วยผลิตแต่ละแห่ง สิ่งนี้เป็นส่วนหนึ่งของอุดมการณ์ของเหมาเจ๋อตุงที่ต้องการส่งมอบ "การเมืองตามต้องการ" สถานีนี้ทำหน้าที่เป็นกองบัญชาการโฆษณาชวนเชื่อในช่วงการปฏิวัติวัฒนธรรม

ในช่วงการปฏิวัติวัฒนธรรม วิทยุกลางนำเสนอรายการประจำวันอย่างครอบคลุม โดยเริ่มต้นด้วยเพลงตงฟางหง รายการส่วนใหญ่ในแต่ละวันประกอบด้วยรายการข่าวและวัฒนธรรม สลับกับรายการพิเศษในหัวข้อต่าง ๆ เช่น กายบริหารตอนเช้า รายการสำหรับเด็ก และการออกอากาศที่เกี่ยวกับกองทัพ

สถานีนี้ได้ชื่อภาษาอังกฤษ China National Radio ในภายหลัง

บริการ

สถานีวิทยุ
 สถานี  คำอธิบาย  ความถี่  วิทยุข่าว  (แปลตรงตัว: เสียงจีน)  中国之声  CNR 1  สถานีธงของ CNR เน้นข่าวและบทวิเคราะห์ ออกอากาศตลอด 24 ชั่วโมง ยกเว้นช่วง 02:05-04:25 น. (ตามเวลามาตรฐานจีน) ของทุกวันอังคาร
รายการหลัก: สรุปข่าวและหนังสือพิมพ์ (新闻和报纸摘要), ข่าวแห่งชาติรวม (全国新闻联播), ข่าวสด (新闻进行时) ดูรายการ วิทยุธุรกิจ  经济之声  CNR 2  เน้นข่าวธุรกิจเป็นหลัก ออกอากาศตลอด 24 ชั่วโมง ยกเว้นช่วง 00:05-04:55 น. (ตามเวลามาตรฐานจีน) ของทุกวันอังคาร  MW: 630, 855, 900 และ 1116
 SW: 3985, 6010, 9620, 12080, 15270 เป็นต้น
 FM: 96.6 ในปักกิ่ง, 91.4 ในเซี่ยงไฮ้, 106.6 ในกว่างโจว เป็นต้น (ความถี่ FM อาจแตกต่างกันไปในแต่ละเมือง) วิทยุเพลง  音乐之声  CNR 3  เน้นเพลงป๊อปจีนและสากล ออกอากาศทาง FM ในเมืองใหญ่หลายแห่งในจีน ออกอากาศตั้งแต่ 05:55-00:05 น. ของวันถัดไป (ตามเวลามาตรฐานจีน ยกเว้น 14:05-16:55 น. ของทุกวันอังคาร)  FM 90.0 ในปักกิ่ง, FM 107.7 ในเซี่ยงไฮ้, FM 87.4 ในกว่างโจว (ความถี่ FM อาจแตกต่างกันไปในแต่ละเมือง) วิทยุเพลงคลาสสิก  经典音乐广播  CNR 4  เดิมชื่อวิทยุมหานคร (都市之声) เน้นดนตรีคลาสสิก ดนตรีพื้นบ้าน และเพลงย้อนยุค ออกอากาศตั้งแต่ 04:55-01:05 น. ของวันถัดไป (ตามเวลามาตรฐานจีน ยกเว้น 13:05-16:55 น. ของทุกวันอังคาร) FM 101.8 ในปักกิ่ง วิทยุข้ามช่องแคบ 台海之声  CNR 5  เป็นบริการแรกสำหรับไต้หวัน ออกอากาศด้วยภาษาจีนกลาง เน้นข่าว บันเทิง และรายการพูดคุย ออกอากาศตั้งแต่ 04:55-01:05 น. ของวันถัดไป (ตามเวลามาตรฐานจีน)  MW: 549, 765, 837 และ 1116
 SW: 5925, 7385, 9410, 9665, 9685, 11620 และ 11935
 FM: 102.3 ในฝูโจว, ผูเถียน, พื้นที่ชายฝั่งตะวันออกของเฉฺวียนโจวและหมาจู่; 94.9 ในเซี่ยเหมิน, จางโจว, เฉฺวียนโจวงใต้และจินเหมินวิทยุเฉินโจวอีซี (แปลตรงตัว: เสียงดินแดนศักดิ์สิทธิ์)  神州之声  CNR 6  เป็นบริการที่สองสำหรับไต้หวัน ออกอากาศด้วยภาษาถิ่น เช่น ฮกเกี้ยน หมิ่นหนาน และมีรายการบันเทิงในภาษาจีนกลาง ออกอากาศตั้งแต่ 05:55-00:05 น. ของวันถัดไป (ตามเวลามาตรฐานจีน)  MW: 684, 909 และ 1089
 SW: 6165, 9420, 11905 และ 15710
 FM: 106.2 ในฝูโจว, ผูเถียน, พื้นที่ชายฝั่งตะวันออกของเฉฺวียนโจวและหมาจู่; 107.9 ในเซี่ยเหมิน, จางโจว, เฉฺวียนโจวใต้และจินเหมิน วิทยุอ่าวกวางตุ้ง-ฮ่องกง-มาเก๊า 粤港澳大湾区之声  CNR 7  บริการสำหรับสามเหลี่ยมปากแม่น้ำจูเจียง ฮ่องกง และมาเก๊า ออกอากาศด้วยภาษากวางตุ้ง (บางรายการอาจผสมภาษาจีนกลาง) ภาษาแต้จิ๋ว และภาษาฮกเกี้ยน ออกอากาศตั้งแต่ 04:55-02:00 น. ของวันถัดไป (ตามเวลามาตรฐานจีน ยกเว้น 14:00-17:00 น. ของทุกวันอังคาร)  MW: 1215 ในสามเหลี่ยมปากแม่น้ำจูเจียง
 SW: 7345, 9745, 13770 และ 15550 ในจีนใต้
 FM: 101.2 ในจงชาน, เชินเจิ้น และฮ่องกง; 98.0 ในกว่างโจว; 93.2 ในฝัวชานและจ้าวชิง; 105.4 ในจูไห่และมาเก๊า; และ 102.8 ผ่านสถานี RTHK วิทยุชนกลุ่มน้อย 民族之声  CNR 8  บริการสำหรับชนกลุ่มน้อย รวมถึงชาวเกาหลีและชาวมองโกเลีย ออกอากาศตั้งแต่ 05:00-23:05 น. (ตามเวลามาตรฐานจีน) MW: 1143 (ภาษามองโกเลีย, ออกอากาศ 05:00–14:00 น.), 1017 และ 1143 (ภาษาเกาหลี, ออกอากาศ 14:00–19:00 น. สำหรับ 1017, และ 14:00–23:00 น. สำหรับ 1143) (อาจถ่ายทอดวิทยุเกาหลีของ CRI ในช่วง 05:00–07:00 น. และ 19:00–23:00 น. สำหรับ 1017)
 SW: 9610 และ 11810 kHz (ภาษามองโกเลีย, ออกอากาศ 05:00–14:00 น.), 5975 และ 9785 (ภาษาเกาหลี, ออกอากาศ 14:00–23:00 น.)
 FM: 104.5 (ภาษามองโกเลีย, ออกอากาศ 05:00–14:00 น., ช่วงเวลาอื่นถ่ายทอด CNR 16)

อาจถ่ายทอดโดย IMRBN ข่าวทั่วไป ระหว่าง 11.00-12.00 น. หรือสถานีวิทยุท้องถิ่นอื่น ๆ ในมองโกเลียใน อาจถ่ายทอดโดย Yanbian Korean Radio ระหว่างเวลา 20.00-21.00 น. วิทยุเรื่องเล่า  文艺之声  CNR 9  รายการวรรณกรรมและบันเทิง ออกอากาศตั้งแต่ 05:00-02:00 น. ของวันถัดไป (ตามเวลามาตรฐานจีน ยกเว้น 13:05-16:55 น. ของทุกวันอังคาร)  FM 106.6 ในปักกิ่ง วิทยุผู้สูงอายุ 老年之声  CNR 10  สำหรับผู้สูงอายุ รวมถึงรายการบันเทิงและสุขภาพ ออกอากาศตั้งแต่ 04:25–02:05 น. ของวันถัดไป (ตามเวลามาตรฐานจีน ยกเว้น 14:05-16:55 น. ของทุกวันอังคาร)  FM 104.4 และ AM 1053 ในปักกิ่ง  วิทยุทิเบต 藏语广播  CNR 11  บริการภาษาทิเบต ออกอากาศตั้งแต่ 05:55–00:05 น. ของวันถัดไป (ตามเวลามาตรฐานจีน)  MW: 1098
 SW: 3990, 6010, 9480, 11685, 15570 เป็นต้น
 FM: 105.7 ในลาซา วิทยุการอ่าน 阅读之声  CNR 12  การอ่านหนังสือเสียง ออกอากาศตั้งแต่ 05:00-02:00 น. ของวันถัดไป (ตามเวลามาตรฐานจีน ยกเว้น 13:05-16:55 น. ของทุกวันอังคาร)  AM 747 ในปักกิ่ง วิทยุอุยกูร์ 维吾尔语广播  CNR 13  บริการภาษาอุยกูร์ ออกอากาศตั้งแต่ 07:55-02:05 น. ของวันถัดไป (ตามเวลามาตรฐานจีน)  MW: 1422 ในคัชการ์, 1098 ในปักกิ่ง
 SW: 6120, 9655, 13700, 15390 เป็นต้น ฉบับฮ่องกง 香港之声  CNR 14  ออกอากาศเฉพาะในฮ่องกง ด้วยภาษาจีนกลาง กวางตุ้ง แต้จิ๋ว และฮกเกี้ยน ออกอากาศตลอด 24 ชั่วโมง ยกเว้นช่วง 00:05-04:55 น. (ตามเวลามาตรฐานจีน) ของทุกวันอังคาร  AM 675 (ถ่ายทอดโดย RTHK) และ FM 87.8 ในฮ่องกงและเซินเจิ้น วิทยุจราจรจีน 中国交通广播  CNR 15  ออกอากาศทั่วประเทศบนทางหลวง ให้ข้อมูลทางหลวง ออกอากาศตลอด 24 ชั่วโมง ยกเว้นช่วง 00:05-04:55 น. (ตามเวลามาตรฐานจีน) ของทุกวันอังคาร  FM 99.6 ในปักกิ่ง, เทียนจิน, FM 101.2  ในเหอเป่ย์, FM 95.5 ในเซี่ยงไฮ้, FM 90.5 ในหูหนาน (ความถี่ FM อาจแตกต่างกันไปในแต่ละเมือง) วิทยุชนบท 中国乡村之声  CNR 16  รายการเกษตรกรรม ออกอากาศตลอด 24 ชั่วโมง ยกเว้นช่วง 00:05-04:55 น. (ตามเวลามาตรฐานจีน) ของทุกวันอังคาร  MW: 720 ในหฺวาเป่ย์

 FM: 107.9 ในคงกัง, 101.4 ในชิงทงเซี่ย, 104.5 ในโฮฮอต (ถ่ายทอด CNR 8 ในช่วง 05:00–14:00 น.)

อาจถ่ายทอดโดยสถานีวิทยุท้องถิ่นบางแห่งในกุ้ยโจว, เจียงซู, มองโกเลียใน, เสฉวน ซินเจียง หรือโดย DTV ผ่านเทคนิค CDR วิทยุคาซัค 哈萨克语广播  CNR 17  บริการภาษาคาซัค ออกอากาศตั้งแต่ 07:55–02:05 น. ของวันถัดไป (ตามเวลามาตรฐานจีน)   MW: 1008 และ 1422

 SW: 4850, 6180, 9630, 12055 เป็นต้น
 FM: 89.5 หรือ 90.1

ช่องโทรทัศน์
 CNR Care: เน้นข้อมูลด้านสุขภาพเป็นหลัก หยุดแพร่ภาพตั้งแต่ 1 กรกฎาคม ค.ศ. 2019
 CNR Mall: ช่องรายการชอปปิงทางโทรทัศน์ – กิจการร่วมทุนกับ QVCQVC Announces China Joint Venture, QVC news release via PR Newswire, Cleveland, OH, 20 March 2012. Retrieved: 11 August 2014.

ดูเพิ่ม
 บรรษัทแพร่ภาพกระจายเสียงแห่งประเทศจีน (สถานีวิทยุพรรคชาตินิยมแรก)
 ไชนาเรดิโออินเตอร์เนชันแนล
 สถานีวิทยุโทรทัศน์กลางแห่งประเทศจีน

 หมายเหตุ 

อ้างอิง

 แหล่งข้อมูลอื่น 



*
หมวดหมู่:สถานีวิทยุภาษาจีน
หมวดหมู่:ผู้แพร่ภาพกระจายเสียงหลายภาษา
หมวดหมู่:ก่อตั้งในประเทศจีนในปี พ.ศ. 2483
หมวดหมู่:บริษัทสื่อมวลชนที่ก่อตั้งในปี พ.ศ. 2483
หมวดหมู่:สถานีวิทยุที่ก่อตั้งในปี พ.ศ. 2483
หมวดหมู่:สื่อมวลชนในปักกิ่ง
หมวดหมู่:ไชนามีเดียกรุป